İngmar Bergman
Ernst İngmar Bergman (isveççe Ernst Ingmar Bergman 14 iyün 1918 s. — 30 üyil 2007 s.) — isveç teatr ve kino rejissöri, stsenariycisi, yazıcısı, XX asırnıñ müelliflik kinosınıñ eñ müim yaratıcılarından biridir. İngmar Bergmannıñ eñ meşur filmleri arasında «Yedinci müür» (1957 s.), «Dağ cilegi alançığı» (1957 s.), «Şahıs» (1966 s.), «Fısıltı ve yayğara» (1972 s.), «Fanni ve Aleksandr»dır (1982 s.).

İngmar Bergan, kino ve televizion içün altmıştan ziyade bediiy ve vesiqalı filmni çıqardı, ve bu filmlerniñ çoqusınıñ stsenariylerniñ müellifi edi. Em de 170ten ziyade teatк sanalaştıruvınıñ yaratıcısıdır. 1953 senesinden başlap kino operatorı Sven Nükvistnen Bergmannıñ çoq yıllıq semereli işi başladı. İngmar Bergmannıñ filmlerinde sıq-sıq Garriyet Andersson, Liv Ulman, Gunnar Byornstrand, Bibi Andersson, İngrid Tulin ve Maks fon Südov oynay ediler.

İngmar Bergman, «Oskar», BAFTA, «Sezar», «David di Donatello», «Altın globus» kibi mukâfatlarnıñ saibidir.

Bizim terbiyemizniñ temeline güna, tanıma, ceza, afu, meramet, Tañrınen, bala ve ana-baba munasebetleriniñ muayyen faktorları kibi añlamlar qoyulğandır. Bunıñ, biz qabul etken ve añlağanımıznıñ öz mantığı bar edi. 

— İngmar Bergmannıñ hatıraları

İngmar Bergman 30 iyül 2007 s. vefat etti. Soñ qarısınen beraber Fore adasındaki kilsege ait mezarlığında defin etildi.

Mukâfatlar 

 Kannı kino festivaliniñ laureatı: 1955, 1957, 1958, 1960, 1972, 1997, 1998
 «Oskar» mukâfatı: 1960, 1961, 1983
 Berlin kino festivaliniñ laureatı: 1957, 1961
 «Sezar» mukâfatı: 1984
 «Altın globus» mukâfatı: 1960, 1961, 1975, 1976, 1978, 1984
 «Altın qoñuz» mukâfatı: 1963 (2 mukâfat), 1966, 1972, 1982 (2 mukâfat), 1992

Menbalar 

2007 senesinde ölgenler
1918 senesinde doğğanlar